Eskom-tariefverhogings: Solidariteit waarsku oor gevolge | Maroela Media
Solidariteit het deelgeneem aan 'n gesamentlike mediakonferensie met ander vakbonde oor die impak van die beplande tariefverhogings, veral op die metaal- en ingenieursbedryf.
Marius Croucamp, hoof van die metaalbedryf in Solidariteit, het by die konferensie in Johannesburg gesê dat die metaal- en ingenieursbedryf eenvoudig nie die verhoging in kragtariewe sal kan absorbeer nie.
"Insetkoste het die afgelope ruk weens verskeie redes gestyg, terwyl kommoditeitspryse toenemend onstabiel is. Die genoemde faktore het reeds in die bedryf neerslag gevind in die vorm van afleggings, korttyd en verliese. Die voorgestelde tariefverhogings sal 'n geweldige terugslag spesifiek vir die metaal- en ingenieursbedryf wees," het Croucamp gesê.
Piet le Roux, hoof van die Solidariteit Navorsingsinstituut, meen die grondprobleem is dat Eskom tans 'n monopolie op kragvoorsiening het wat gesonde mededinging kniehalter en pryse onnatuurlik opstoot.
"Wanneer Nersa 'n nuwe tarief aankondig, is dit 'n aanbod wat die Suid-Afrikaanse publiek met geen keuse laat nie: as hulle elektrisiteit wil hê, moet hulle dit aanvaar. Die monopolistiese struktuur van elektrisiteitsvoorsiening in Suid-Afrika maak mededinging in elektrisiteitsvoorsiening feitlik onmoontlik. Die regering behoort onafhanklike kragvoorsiening in hierdie onsekere tye te verwelkom, eerder as om wetgewing daarteen gereed te hê."
Le Roux het gesê die oplossing vir Eskom se finansiële probleme lê boonop nie in die verhoging van kragtariewe nie. "Eskom verryk 'n handjievol individue deur buitengewoon duur kontrakte in die naam van Swart Ekonomiese Bemagtiging aan hulle toe te ken, in plaas daarvan om elektrisiteit so goedkoop en doeltreffend moontlik te lewer," het Le Roux gesê. "Intussen moet nywerhede ten duurste betaal vir onbetroubare kragvoorsiening."
Wàt 'n sinvolle kommentaar van Piet Le Roux. Sy pleidooi vir opponerende elektrisiteitsvoorsieners is tog common sense!
Is hierdie dreigemente van Eskom werklik waterdraend? Met die keuse van hoër tariewe of meer beurtkrag, is dit baie duidelik dat daar geen direkte verband tussen die verskaffinf van elektriseteit n die die finansiële sy is nie. Meer geld kannie meer krag koop nie. Van waar gaan dit kom? Meer geld vir ń meer vet paket ja.
Die nuutste truuk van Eskom is om "foutiewe" rekeninge in NW uit te stuur. Wanneer beswaar aangeteken word stem Eskom baie traag in om die oorverhaling oor 3 maande terug te betaal. Eskom dwing gevolglik rentevrye lenings op die publiek af wat na my mening 'n bedrogspul is.
Hier is lankal n slang in die gras. Ons het n buurman gehad wat n belangrike pos in Eskom beklee het. Nou op mediese borg. Hy het erken dat die topbestuur in n wolwe geveg is om te kyk watter een van hulle kan die meeste geld verslind.
Eskom dink hulle het almal aan die "short and curly's" beet. Hulle wil meer geld he vir WAT? Soos een hierbo komentaar lewer – geld kan nie krag koop, wat HULLE moet voorsien nie. Die gedrentel met Madupi en die ander is opsetlik…dit moes dan al 3 jaar terug voltooi gewees het..Mis ek iets?